Publication: Magyar Közlöny
Issue: MK-2002-129 (Year: 2002, Number: 129)
Era: 1990-2004
Section: 
Paragraph Index: 4

2. § A Megállapodás hivatalos magyar nyelvû fordítása a következõ: „Szabadkereskedelmi Megállapodás a Magyar Köztársaság és az Észt Köztársaság között PREAMBULUM A Magyar Köztársaság és az Észt Köztársaság (a továbbiakban megfelelõen „Magyarország”, „Észtország” vagy „a Felek”), megerõsítve a jogrenden, az emberi jogok és az alapvetõ szabadságjogok tiszteletben tartásán alapuló pluralista demokrácia iránti szilárd elkötelezettségüket, azon szándéktól vezetve, hogy aktívan részt vegyenek a gazdasági integráció folyamatában, mely az európai kontinens stabilitásának fontos dimenziója, és kifejezve felkészültségüket az e folyamat erõsítését szolgáló utak és módok feltárásában való együttmûködésre, újólag megerõsítve szilárd elkötelezettségüket a kapcsolataik alapját képezõ piacgazdasági elvek iránt, figyelembe véve a Magyar Köztársaság és az Észt Köztársaság között a barátságról és az együttmûködésrõl 1992. augusztus 8-án, Tallinnban aláírt szerzõdést, felidézve az Európai Biztonsági és Együttmûködési Konferencia záródokumentumában, a Párizsi Chartában és különösen az európai gazdasági együttmûködéssel foglalkozó Bonni Konferencia záródokumentumában foglalt elvek iránti szilárd elkötelezettségüket, * A törvényt az Országgyûlés a 2002. október 1-jei ülésnapján fogadta el. attól a szándéktól vezetve, hogy e célból fokozatosan kiküszöböljék a kölcsönös kereskedelmük útjában álló akadályokat, az 1994. évi Általános Vámtarifa és Kereskedelmi Egyezmény és a Kereskedelmi Világszervezetet alapító Egyezmény rendelkezéseinek megfelelõen, Észtország céljának tekintve, hogy a WTO tagjává váljék, határozottan meggyõzõdve arról, hogy a jelen Megállapodás erõsíti a kölcsönösen elõnyös kereskedelmi kapcsolataik intenzifikálását, és hozzájárul az európai integráció folyamatához, azzal a céllal meghatározva a jelen Szabadkereskedelmi Megállapodás megvalósítását, hogy óvják és védjék a környezetet, és biztosítsák a természeti erõforrások optimális felhasználását a fenntartható növekedés elveinek megfelelõen, a következõkben állapodtak meg:

Source: https://magyarkozlony.hu/hivatalos-lapok/466b9968042371b050b81c944252b18e623f0cb6/dokumentumok/15acc60a728b50bfb4743cd5b59cb55d43ea474e/letoltes